અખંડાનંદ વર્ણી વિદ્વાન હોવાથી તેમણે સંપ્રદાયની સાહિત્ય ક્ષેત્રે ઘણી સેવાઓ કરી. શ્રીજી મહારાજના લીલાચરિત્રોથી ભરપૂર અનેક ગ્રંથો તથા સ્તોત્રો રચ્યાં અને મહાપૂજા વિધિ તે પણ અખંડાનંદ વર્ણી વિરચિત “શ્રીહરિચરિત્ર” ગ્રંથમાંથી લેવાયેલી સંપ્રદાયમાં નવી પ્રણાલિકા પ્રમાણેની પૂજા વિધિ છે. આ મહાપૂજા અખંડાનંદ બ્રહ્મચારી અને યોગીવર્ય ગોપાળાનંદ સ્વામીએ વડતાલમાં જ શરૂઆત કરાવી ત્યાર બાદ જેતપુરમાં અને જુનાગઢમાં પણ ચાલુ કરાવી.